# Kataluniaren independentziari buruzko galdeketak

Kataluniaren independentziari buruzko galdeketak 2009ko irailaren 13ko Arenys de Muntekoaz geroztik Kataluniako hainbat udalerritan antolatutako independentziaren gaineko galdeketa ez lotesleak izan ziren.
Lehenengo galdeketa, esan bezala, 2009ko irailaren 13an izan zen, Arenys de Munt-en. Azkena, aldiz, 2011ko apirilaren 10ean, Bartzelonan.
Guztira, Kataluniako 500 udalerrietan, gutxi gorabehera, antolatu ziren independentziari buruzko galdeketak, eta 60.000 bolondresek parte hartu zuten antolakuntzan.

## Arenys de Munt

2009ko ekainaren 9an Arenys de Munteko udalbatzak Kataluniako ìndependentziari buruzko galdeketa antolatzearen aldeko CUP taldearen mozioa onartu zuen. Udalak galdeketa antolatu eta egin ahal izateko lokalak uzteko asmoa zuen baina espainiar epaitegien erabakiz udalbatzaren akordioa bertan behera geratu zen. Hala ere, batzorde antolatzaileak herriko Centre Moral egoitza alokatu zuen; udalak eta Carles Móra alkateak, ebazpena onartu behar izan bazuten ere, galdeketaren aldeko jarrera erakusten segitu zuten. Maresmeko udalerrikoa Herrialde Katalanetan independentziari buruz egindako historiako lehen udal galdeketa izan zen eta Katalunia osoan zehar beste hainbat egitea eragin zuen
2009ko irailaren 13ko independentziari buruzko galdeketa :
| Boto aukerak | Boto aukerak | Botoak | Ehunekoa |
| Bai | Bai | 2.569 | %96,2 |
| Ez | Ez | 61 | %2,3 |
| Zuri | Zuri | 29 | %1,1 |
| Baliozko botoak | Baliozko botoak | 2.659 | %99,6 |
| Boto baliogabeak | Boto baliogabeak | 12 | %0,4 |
| Guztira | Guztira | 2.671 | %100 |
| Parte hartzea | Parte hartzea | %41,0 | %41,0 |
| Hautesleak | Hautesleak | 6.517 | 6.517 |
| Iturria: Llibertat.cat, 3cat24.cat ||||

## Galdeketa oldeak
### 2009ko abenduaren 13koa

2009ko abenduaren 12an eta 13an Arenys de Munt-en osteko lehenengo olatu handia etorri zen, guztira 167 udalerrietan independentziari buruzko galdeketak antolatu baitziren.
Abenduaren 12an Sant Jaume de Frontanya udalerri txikian burutu zen galdeketa, eta hurrengo egunean Kataluniako beste 166 herrietan. Emaitza globalak hauek izan ziren:
2009ko abenduaren 13ko independentziari buruzko galdeketak :
| Boto aukerak | Boto aukerak | Botoak | Ehunekoa |
| Bai | Bai | | %94,89 |
| Ez | Ez | | %3,21 |
| Zuri | Zuri | | %1,54 |
| Baliozko botoak | Baliozko botoak | 192.460 | |
| Boto baliogabeak | Boto baliogabeak | | |
| Guztira | Guztira | | |
| Parte hartzea | Parte hartzea | %27,41 | %27,41 |
| Hautesleak | Hautesleak | 702.072 | 702.072 |

### 2010eko otsailaren 28koa

25 eskualde ezberdinetako 80 udalerrietan burutu ziren independentziari buruzko galdeketak 2010eko otsailaren 28an. Bigarren olatu horrek honako emaitza hauek ekarri zituen:
2010eko otsailaren 28ko independentziari buruzko galdeketak :
| Boto aukerak | Boto aukerak | Botoak | Ehunekoa |
| Bai | Bai | | %92 |
| Ez | Ez | | %4,9 |
| Zuri | Zuri | | %2,8 |
| Baliozko botoak | Baliozko botoak | 61.232 | |
| Boto baliogabeak | Boto baliogabeak | | |
| Guztira | Guztira | | |
| Parte hartzea | Parte hartzea | %21,1 | %21,1 |
| Hautesleak | Hautesleak | 289.225 | 289.225 |

### 2010eko apirilaren 25ekoa

2010eko apirilaren 25ean Kataluniako 211 herrietako biztanleek aukera izan zuten Kataluniako independentziaz beren iritzia emateko. Hirugarren olatu honen herrien artean Girona hiria zegoen, %27ko parte-hartzea izan zuena, eta Lleida hiria, %10,40 parte-hartzearekin geratu zena . Emaitzak hauek izan ziren:
2010eko apirilaren 25eko independentziari buruzko galdeketak :
| Boto aukerak | Boto aukerak | Botoak | Ehunekoa |
| Bai | Bai | | %92,1 |
| Ez | Ez | | %4,96 |
| Zuri | Zuri | | %2,26 |
| Baliozko botoak | Baliozko botoak | 231.030 | |
| Boto baliogabeak | Boto baliogabeak | | |
| Guztira | Guztira | | |
| Parte hartzea | Parte hartzea | %17,5 | %17,5 |
| Hautesleak | Hautesleak | 1.320.171 | 1.320.171 |

### 2010eko ekainaren 20koa

Laugarren olatu honetan 48 udalerrik parte hartu zuten. Hiru handienetan hau izan zen parte-hartzea: Mataron %23,69, Sant Boi de Llobregaten %6,71 eta Cornellà de Llobregaten %10,61. Hemen datu globalak:
2010eko ekainaren 20ko independentziari buruzko galdeketak :
| Boto aukerak | Boto aukerak | Botoak | Ehunekoa |
| Bai | Bai | | %88,8 |
| Ez | Ez | | %8 |
| Zuri | Zuri | | %2,2 |
| Baliozko botoak | Baliozko botoak | 61.232 | |
| Boto baliogabeak | Boto baliogabeak | | |
| Guztira | Guztira | | |
| Parte hartzea | Parte hartzea | %14,10 | %14,10 |
| Hautesleak | Hautesleak | 434.269 | 434.269 |

### Bartzelonakoa

Bartzelonakoa herri-galdeketa handiena izan zen. 2011ko apirilaren 10ean burutu zen, eta prozesuaren gardentasuna egiaztatzeko 50 nazioarteko begiraleak gonbidatuak izan ziren Bartzelonarekin batera beste 20 udalerrik ere haien galdeketa egin zuten.
Bartzelonako emaitzak beheko taulan agertzen dira:
2011ko apirilaren 10eko independentziari buruzko galdeketa (Bartzelona) :
| Boto aukerak | Boto aukerak | Botoak | Ehunekoa |
| Bai | Bai | | %89,7 |
| Ez | Ez | | %8,8 |
| Zuri | Zuri | | %1,5 |
| Baliozko botoak | Baliozko botoak | 257.645 | |
| Boto baliogabeak | Boto baliogabeak | | |
| Guztira | Guztira | | |
| Parte hartzea | Parte hartzea | %21,37 | %21,37 |
| Hautesleak | Hautesleak | 1.205.638 | 1.205.638 |

## Erreferentziak

* ↑ La independència arrasa a Arenys, Vilaweb, 2009ko irailaren 13a.
* ↑ Albert Balanzà Els observadors internacionals no veuen res d'il·legal en la consulta sobiranista Ara egunkaria, 2011ko apirilaren 9

## Ikus, gainera

* Euskal Herriaren independentziari buruzko galdeketak

## Kanpo estekak

* Independentziaren Herri kontsultak. Donostian, Koldo Mitxelenan, 2013ko Apirilaren 29an egindako mahai ingurua: Josep Manel Ximenis (Arenys de Munt, Candidatura d'Unitat Popula (CUP)), Jordi Martí i Font (CUP-Alternativa d'Esquerres) eta Manu Gomez (Etxarri 2012). Youtubeko 3 bideotan banatuta dago mahai-ingurua: lehenengoa, bigarrena eta hirugarrena.
* Datuak: Q1254652
* Multimedia: Catalonian independence referendums, 2009–2010 / Q1254652